Държавен вестник, бр. 13, 2023 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  13
2.2. Общи изисквания
2.2.1. Състоянието на прикачното превозно 
средство по отношение на масата трябва да е 
определено за всеки тип изпитване и трябва 
да е записано в протокола от изпитването.
2.2.2. Пътят или площадката за изпитване 
трябва да има сухо и чисто покритие от бетон, 
асфалт или подобна повърхност, позволяваща 
добро сцепление.
2.2.3. Изпитването трябва да се провежда, 
когато скоростта на вятъра е под 10 m/s.
2.2.4. Околната температура трябва да бъде 
в интервала –10°С до +35°С и трябва да се 
записва в протокола.
2.2.5. Спиращият(ите) мост(ове)/ос(оси) 
трябва да е(са) оборудван(и) с максималния 
размер гуми, определени от производителя. 
Гумите трябва да са напомпани с предписано-
то от производителя на прикачното превозно 
средство налягане.
2.2.6. Преди началото на сериите от изпит-
вания спирачките трябва да са сработили и 
регулирани в съответствие с инструкциите 
на производителя. След това спирачките не 
трябва да се настройват ръчно по време на 
еднакви серии от изпитвания.
В началото на всяко изпитване спирачките 
трябва да са студени. Спирачките се считат 
за студени, ако са спазени следните условия:
а) температурата, измерена на диска или 
отвън на барабана, е под 100°С;
b) в случай на напълно затворени спирачки, 
включително на потопените в масло, темпе-
ратурата, измерена от външната страна на 
кутията, трябва да е под 50°С или посочената 
от производителя;
с) спирачките трябва да не са действали 
през последния един час.
2.2.7. Действието на работната спирачна 
уредба трябва да се измерва без блокиране 
на колелата, без необичайни вибрации и до 
пълното спиране на превозното средство или 
състава от превозни средства.
2.2.8. Изискванията за точност на измерва-
нето, дадени в таблицата, трябва да се спазват 
при провеждане на изпитването.
Таблица – изисквания за точност на измер­
ването
Измерване
Отклонение, 
%
Постъпателна скорост
±3
Маса на превозното средство
±3
Спирачно закъснение
±3
Спирачен път
±1
Приложена сила върху органа за 
управление
±5
Налягане на гумите
±5
Налягане на течността (газа) в 
спирачната система
±5
2.3. Определяне на ефективността на спи-
рачната уредба
2.3.1. Метод за определяне на спирачната 
ефективност на спирачната уредба на прикачно 
превозно средство – изпитване на ефектив-
ността на студени спирачки.
По време на всички изпитвания на ефек-
тивността на работната спирачна уредба 
прикачното превозно средство трябва да е 
прикачено към теглещо превозно средство, 
което е препоръчано от производителя.
2.3.1.1. Условия на изпитването
2.3.1.1.1. Площадката за изпитване не 
трябва да има надлъжен наклон, по-голям от  
1 %, и напречен, по-голям от 3 %. 
2.3.1.1.2. В случай на прикачно превозно 
средство с товар неспиращата ос трябва да е 
натоварена максимално съгласно техничес­
ки допустимата максимална маса с товар, 
посочена от производителя. При прикачно 
превозно средство с повече от една ос и със 
спирачки на всички колела предната ос трябва 
да е натоварена максимално.
2.3.1.1.3. В случай на превозно средство с 
товар неспиращият мост трябва да е нато-
варен максимално. За колесните превозни 
средства спиращият(ите) мост(ове) трябва 
да са снабдени с най-големите по диаметър 
гуми, предписани от производителя за този 
тип превозно средство. За превозни средства 
със спирачки на всички колела предният 
мост трябва да е натоварен до максималния, 
технически допустим товар.
2.3.1.1.4. Температурата на трансмисията 
и крайната предавка на превозното средство 
трябва да бъде предписаната за транспорт от 
производителя. Ако такава температура не е 
посочена от производителя, се извършва дви-
жение на превозното средство без използване 
на спирачките в рамките на 10 минути.
2.3.1.2. Процедура
2.3.1.2.1. Прикачното и теглещото превозно 
средство се движат с постоянна максимална 
конструктивна скорост за прикачното пре-
возно средство, но непревишаваща 60 km/h. 
Измерва се спирачното закъснение за серия 
от различни прилагани сили върху органа за 
управление на спирачната уредба.
2.3.1.2.2. Ако органът за управление на 
спирачната уредба на прикачното превозно 
средство е независим от този на теглещото, 
задействат се само спирачките на прикачното 
превозно средство.
2.3.1.2.3. Ако механизмът за предаване на 
спирачен момент не е механичен, се измерва 
подходящ параметър при всяко спиране, като 
налягане на течността, по такъв начин, че 
измерването да не се намесва на динамичните 
характеристики на спирачната уредба.
2.3.1.2.4. Процедурата се повтаря за серия 
от различни прилагани сили върху органа за 
управление на спирачната уредба до достигане